નવી દિલ્હી : જવાહરલાલ નહેરુ યુનિવર્સિટી સ્ટુડન્ટ યુનિયનના લીડર કનૈયા કુમારને આજે બીજી માર્ચ સુધી જ્યુડિશિયલ કસ્ટડીમાં મોકલી દેવામાં દિલ્હી કોર્ટે આદેશ કર્યો હતો. અગાઉ દિવસમાં પટિયાલા હાઉસ કોર્ટની બહાર હાઈડ્રામાની સ્થિતિ સર્જાઈ હતી. વકીલોના એક ટોળાએ પત્રકારો ઉપર હુમલો કરી દીધો હતો. કનૈયા કુમારને પણ કોર્ટ સંકુલમાં માર મારવામાં આવ્યો હોવાના અહેવાલ મળ્યા છે. કોર્ટ રૂમની બહાર વકીલો દ્વારા કનૈયા કુમાર સાથે પણ ધક્કામુક્કી કરી હતી.